nibzard/narodne-novine-full-text-markdown huggingface dataset:
## Odluka o usklađivanju novčanih naknada za tjelesno oštećenje od 1. lipnja 1991.

### NN 40/1991 (9.8.1991.), Odluka o usklađivanju novčanih naknada za tjelesno oštećenje od 1. lipnja 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 40/90 i 9/91)
i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 2. kolovoza 1991, donosi

## ODLUKU

### o usklađivanju novčanih naknada za tjelesno oštećenje od 1. lipnja 1991.

1. Novčane naknade za tjelesno oštećenje ostvarene do 1. lipnja 1991.
i povećane od 1. ožujka 1991. za 5,01% prema Odluci o usklađivanju novčanih
naknada za tjelesno oštećenje od 1. ožujka 1991. ("Narodne novine",
broj 22/91), od 1. svibnja 1991. za 10,2% prema Odluci o usklađivanju novčanih
naknada za tjelesno oštećenje od 1. svibnja 1991 ("Narodne novine",
broj 33/91), povećavaju se od 1. lipnja 1991 za 6,52%.

2. Novčane naknade za tjelesno oštećenje ostvarene 1. lipnja 1991. ili
poslije toga dana a nisu povećane za 5,01% i za 10,2%, povećavaju se od
1. lipnja 1991, odnosno od dana ostvarivanja prava za 5,01% prema Odluci
o usklađivanju novčanih naknada za tjelesno oštećenje od 1. ožujka 1991
("Narodne novine"; broj 22/91), za 10,2% prema Odluci o usklađivanju
novčanih naknada za tjelesno oštećenje od 1 svibnja 1991. ("Narodne
novine", broj 33/91) i za 6,52% prema ovoj odluci.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novčane naknade koja je korisniku
pripadala na dan 1. lipnja 1991, a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade određena od osnovice za određivanje novčanih naknada koja je na
dan 1. siječnja 1991. iznosila 1.219,30 dinara.

4. Usklađivanje novčanih naknada za tjelesno oštećenje prema toč. 1.
i 2. ove odluke, obavit će se po službenoj dužnosti, bez donošenja rješenja

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. lipnja 1991.

Klasa: 140-13/91-01/2190

Urbroj: 341-99-02/1-91

Zagreb, 2. kolovoza 1991.

Predsjednik Upravnog odbora Republičkog Fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 40/1991-1120
## Ispravak Zakona o izmjenama i dopunama Zakona o izgradnji objekata

### NN 40/1991 (9.8.1991.), Ispravak Zakona o izmjenama i dopunama Zakona o izgradnji objekata

# OBJAVE

Nakon izvršenog uspoređivanja s izvornim tekstom utvrđena je pogreška
u Zakonu o izmjenama i dopunama Zakona o izgradnji objekata koji je objavljen
u "Narodnim novinama" broj 34 od 16. srpnja 1991, te se daje

## ISPRAVAK

### Zakona o izmjenama i dopunama Zakona o izgradnji objekata

U članku 24. umjesto broja u zagradi 42/86 treba stajati broj 47/86.

Klasa: 361-01/91-01/05

Zagreb, 7. kolovoza 1991.

Tajnik Sabora Republike Hrvatske

**Velibor Kikerec, v. r.**

Zakon, NN 40/1991-1121
## Uredba o izdavanju obveznica Republike Hrvatske

### NN 41/1991 (16.8.1991.), Uredba o izdavanju obveznica Republike Hrvatske

# VLADA REPUBLIKE HRVATSKE

Na temelju članka 1: Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske, ("Narodne novine", broj 39/91), Vlada Republike
Hrvatske na sjednici održanoj 13. kolovoza 1991. godnije donijela je

## UREDBU

### o izdavanju obveznica Republike Hrvatske

Članak 1.

Republika Hrvatska izdaje obveznice za podmirenje obveza poduzećima
sa sjedištem u Republici Hrvatskoj u 1991. godini do iznosa od 6.987.000.000
dinara i to za:

1) podmirenje određenih proizvoda u poljoprivredi i regresa dijela kamata
za prioritetne namjene u poljoprivredi do iznosa od 2.470,000.000 dinara:

2) djelomično pokriće tečajnih razlika po određenim inozemnim kreditima
do iznosa od 1.447,000.000 dinara;

3) povrat carina i drugih uvoznih pristojbi i regresa dijela kamata
po kreditima za izvoz opreme i brodova na kredit do iznosa od 3.040,000.000
dinara.

Članak 2.

Obveznice glase na donosioca.

Članak 3.

Obveznice se izdaju u apoenima od 1.000, l0.000.100.000, 500.000 u 1,000.000
dinara Rok dospjeća obveznica za namjene iz članka 1. točke 1) i 2) je
31. siječnja 1992. godine, a za namjenu iz točke 3) je 31. ožujka 1992.
godine,

Na nominalni iznos obveznice obračunava se i plaća kamata u visini 50%
od eskontne stope Narodne banke. Kamate se obračunavaju u roku dospjeća
i isplaćuju zajedno s dospjelom glavnicom uz primjenu konformnog načina
obračuna kamate.

Sredstva za isplatu glavnice i kamata osiguravaju se u Proračunu Republike.

Članak 4.

Obveze iz obveznice zastaruju 30. rujna 1992. godine.

Članak 5.

Obveznicama poduzeća mogu plaćati obveze prema dobavljačima za kupnju
roba i obavljene usluge, obveze prema bankama i akontaciju poreza na dobit
u 1992. godini.

Članak 6.

Poslove oko izdavanja i evidencije o uručenim obveznicama te poslove
isplate dospjelih obveza iz obveznice u ime i za račun Republike mogu se
povjeriti Službi društvenog knjigovodstva ili jednoj od poslovnih banaka.

Ugovor o obavljanju poslova iz točke 1. ovog članka u ime i za račun
Republike zaključuje ministar financija.

Članak 7.

Ova uredba stupa na snagu osmoga dana od dana objave u "Narodnim
novinama".

Klasa: 305-01/91-01/36

Urbroj : 5030105-91-

Zagreb, 15. kolovoza 1991.

Predsjednik

**Dr. Franjo Gregurić,v. r.**

Uredba, NN 41/1991-1122
## Naredba o izmjeni Naredbe o mjerama sprečavanja unošenja klasične svinjske kuge u Republiku Hrvatsku

### NN 41/1991 (16.8.1991.), Naredba o izmjeni Naredbe o mjerama sprečavanja unošenja klasične svinjske kuge u Republiku Hrvatsku

# MINISTARSTVO POLJOPRIVREDE I ŠUMARSTVA

Na temelju članka 12. stavka 1. točke 5. Zakona o zdravstvenoj zaštiti
životinja i veterinarskoj djelatnosti ("Narodne novine", br.
11/79 i 32/87) i članka 91. Zakona o upravi ("Narodne novine",
br. 16/78, 50/78, 29/85, 48/85, 41/90 i 47/90) ministar poljoprivrede i
šumarstva donosi

## NAREDBU

### o izmjeni Naredbe o mjerama sprečavanja unošenja klasične svinjske kuge u Republiku Hrvatsku

I.

U Naredbi o mjerama sprečavanja unošenja klasične svinjske kuge,u Republiku
Hrvatsku ("Narodne novine", br. 23/91) u točki I. stavku 1. i
2. riječi "Republikom Bosnom i Hercegovinom i" brišu se.

II.

Ova naredba stupa na snagu danom objave u "Narodnim novinama".

Klasa: 322-01/91-01/300

Urbroj : 525-01-91-1

Zagreb, 9. kolovoza 1991.

Ministar poljoprivrede i šumarstva

**Ivan Tarnaj, dipl. ing., v. r.**

Naredba, NN 41/1991-1126
## Odluka o usklađivanju mirovina od 1. lipnja 1991.

### NN 41/1991 (16.8.1991.), Odluka o usklađivanju mirovina od 1. lipnja 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 30. stavka 3. Zakona o osnovnim pravima iz mirovinskog
i invalidskog osiguranja ("Službeni list SFRJ", br. 23/82, 75/85,
8/87, 65/87, 87/89, 44/90 i 11/91) i članka 6. točke 13. Statuta Republičkog
fonda mirovinskog i invalidskog osiguranja samostalnih privrednika Hrvatske
("Narodne novine", br. 17/90 i 58/90) Upravni odbor Republičkog
fonda mirovinskog i invalidskog oslguranja samostalnih privrednika Hrvatske
na sjednici održanoj 2. kolovoza 1991. donosi

## ODLUKU

### o usklađivanju mirovina od 1. lipnja 1991.

1. Mirovine korisnika mirovine koji su pravo na mirovinu ostvarili do
1. lipnja 1991.i koje su povećane od 1. ožujka 1991. za 5,01% prema Odluci
o usklađivanju mirovina od 1. ožujka 1991. ("Narodne novine",
br. 22/91) i od 1. svibnja 1991. za 10,2% prema Odluci o usklađivanju mirovine
od 1. svibnja 1991. ("Narodne novine", br. 33/91) povećavaju
se od 1. lipnja 1991. za 6,52%.

2. Mirovine korisnika mirovine koji su pravo na mirovinu ostvarili 1.
lipnja 1991. ili poslije toga dana, a koje nisu povećane za 5,01% i za
10,2% povećavaju se od dana ostvarivanja prava za 23,265%.

3. Kao osnovica za povećanje mirovina prema točki 1. ove odluke uzima
se mirovina koja je korisniku pripadala na dan 1. lipnja 1991., a kao osnovica
za povećanje mirovine prema točki 2. ove odluke uzima se mirovina koja
je korisniku pripadala, odnosno pripada na dan ostvarivanja prava na mirovinu.

4. Usklađivanje mirovine prema ovoj odluci obavit će se po službenoj
dužnosti i bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. lipnja 1991.

Klasa: 142-14-91-23-1961

Urbroj : 342-22-01-91-1961

Zagreb, 2. kolovoza 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 41/1991-1129
## Odluka o graničnoj svoti najnižega mirovinskog primanja od 1. lipnja 1991.

### NN 41/1991 (16.8.1991.), Odluka o graničnoj svoti najnižega mirovinskog primanja od 1. lipnja 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 92. stavka 1., 2. i 3. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89,
57/89, 40/90 i 9/91), te članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 17/90 I 58/90), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 2. kolovoza 1991. donosi

## ODLUKU

### o graničnoj svoti najnižega mirovinskog primanja od 1. lipnja 1991.

1. Kao granična svota najnižega mirovinskog primanja radi određivanja
zaštitnog dodatka uz mirovinu određuje se od 1. lipnja 1991. svota od 2.223,60
dinara.

2. Prema graničnoj svoti najnižega mirovinskog primanja stručna služba
Republičkog fonda mirovinskog i invalidskog osiguranja samostalnih privrednika
Hrvatske, po službenoj dužnosti, bez donošenja rješenja, odredit će novu
svotu zaštitnog dodatka svim korisnicima mirovine koji imaju pravo na taj
dodatak.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. lipnja 1991.

Klasa: 142-14-91-23-1961

Urbroj : 342-22-01-91-1961

Zagreb, 2. kolovoza 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 41/1991-1130
## Odluka o usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. lipnja 1991.

### NN 41/1991 (16.8.1991.), Odluka o usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. lipnja 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 123. Zakona o mirovinskom i invalidskom osiguranju
("Narodne novine", br. 26/83, 5/86 42/87, 34/89, 57/89, 40/90
i 9/91) i članka 6. točke 13. Statuta Republičkog fonda mirovinskog i invalidskog
osiguranja samostalnih privrednika Hrvatske ("Narodne novine",
br.17/90 i 58/90), Upravni odbor Republičkog fonda mirovinskog i invalidskog
osiguranja samostalnih privrednika Hrvatske, na sjednici održanoj 2. kolovoza
1991. donosi

## ODLUKU

### o usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. lipnja 1991.

1. Naknade osobnoga dohotka u svezi s pravom na prekvalifikaciju ili
dokvalifikaciju i naknade osobnoga dohotka u svezi s pravom na zaposlenje
( članak 52. stavak 1. točka 1., 2. i 3. Zakona o mirovinskom i invalidskom
osiguranju), kojima osnovica za određivanje naknade nije utvrđena na temelju
osnovice osiguranja iz 1991. a koje su povećane od 1. ožujka 1991. za 5,01%
prema Odluci o usklađivanju naknada osobnoga dohotka u svezi s pravom na
prekvalifikaciju ili dokvalifikaciju i naknada osnobnoga dohotka u svezi
s pravom na zaposlenje od 1. ožujka 1991. ("Narodne novine",
br. 22/91) i od 1. svibnja 1991. za 10,2% prema Odluci o usklađivanju naknada
osobnoga dohotka u svezi s pravom na prekvalifikaciju ili dokvalifikaciju
i naknade osobnoga dohotka u svezi s pravom na zaposlenje ("Narodne
novine", br. 33/91) povećavaju se od 1. lipnja 1991. za 6,52%.

2. Naknade osobnoga dohotka iz točke 1. ove odluke ostvarene 1. lipnja
1991. ili kasnije, a koje nisu povećane za 5,01% i za 10,2% povećavaju
se od dana ostvarivanja prava za 23,265%.

3. Kao osnovica ze povećanje naknada prema točki 1. ove odluke služi
svota naknada koja je invalidu rada pripadala na dan 1. lipnja 1991., a
kao osnovica za povećanje naknade prema točki 2. ove odluke služi svota
naknade koja je invalidu rada pripadala na dan ostvarivanja prava na naknadu.

4. Povećanje naknade iz točke 1. i 2. ove odluke obavit će se po službenoj
dužnosti i bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. llpnja 1991.

Klasa:142-14-91-23-1961

Urbroj : 342-22-01-91-1961

Zagreb, 2. kolovoza 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 41/1991-1131
## Odluka o usklađivanju doplatka za pomoć i njegu od 1. lipnja 1991.

### NN 41/1991 (16.8.1991.), Odluka o usklađivanju doplatka za pomoć i njegu od 1. lipnja 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 76. stavka 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 42/87,
34/89, 57/89, 40/90 i 9/91) te članka 6. točke 13. statuta Republičkog
fonda mirovinskog i invalidskog osiguranja samostalnih privrednika Hrvatske
("Narodne novine", br. 17/90 i 58/90), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 2. kolovoza 1991. donosi

## ODLUKU

### o usklađivanju doplatka za pomoć i njegu od 1. lipnja 1991.

1. Puna svota doplatka za pomoć i njegu od 1. lipnja 1991. iznosi 1.778,90
dinara.

2. Smanjena svota doplatka za pomoć i njegu od 1. lipnja 1991. iznosi
1.334,20 dinara.

3. Slijepom korisniku porodične mirovine doplatak za pomoć i njegu pripada
u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju doplatak za pomoć i njegu
od 1. lipnfa 1991. iznosi 2.223,60 dtnara.

5. U skladu s odredbama iz točke 1. do 4. ove odluke određuje se po
službenoj dužnosti, bez donošenja rješenja, pripadajuća svota doplatka
za pomoć i njegu svim korisnicima koji imaju pravo na taj doplatak na dan
1. lipnja 1991. ili su to pravo ostvarili nakon toga dana.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. lipnja 1991.

Klasa: 142-14-91-23-1961

Urbroj : 342-22-01-91-1961

Zagreb, 2. kolovoza 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 41/1991-1132
## Odluka o usklađivanju novčanih naknada za tjelesno oštećenje i osnovici za određivanje tih naknada od 1. lipnja 1991.

### NN 41/1991 (16.8.1991.), Odluka o usklađivanju novčanih naknada za tjelesno oštećenje i osnovici za određivanje tih naknada od 1. lipnja 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 123. Zakona o mirovinskom i invalidskom osiguranju
("Narodne novine", br. 26/83. 5/86, 42/87, 34/89, 57/89, 40/90
i 9/91), te članka 6. točke 13. Statuta Republičkog fonda mirovinskog i
invalidskog osiguranja samostalnih privrednika Hrvatske ("Narodne
novine", br.17/90 i 58/90), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 2. kolovoza 1991. donosi

## ODLUKU

### o usklađivanju novčanih naknada za tjelesno oštećenje i osnovici za određivanje tih naknada od 1. lipnja 1991.

1. Novčane naknade za tjelesno oštećenje ostvarene do 1. lipnja 1991.
i koje su povećane od 1. ožujka 1991. za 5,01% prema Odluci o usklađivanju
novčanih naknada za tjelesno oštećenje i osnovici za određivanje tih naknada
od 1. ožujka 1991. ("Narodne novine", br. 22/91) i od 1 svibnja
1991. za 10,2% prema Odluci o usklađivanju novčanih naknada za tjelesno
oštećenje od 1. svibnja 1991. ("Narodne novine", br. 33/91) povećavaju
se od 1. lipnja 1991. za 6,52%.

2. Novčane naknade za tjelesno oštećenje ostvarene 1. lipnja 1991. i
poslije toga dana, a koje nisu povećane za 5,01% i za 10,2% povećavaju
se od 1. lipnja 1991. odnosno od dana ostvarivanja prava za 5,01%, 10,2%
i 6,52%.

3. Kao osnovica za usklađivanje novćanih naknada za tjelesno oštećenje
prema točki 1. ove odluke služi svota novčane naknsde koja je korisniku
pripadala na dan 1. lipnja 1991., a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade određene od osnowice za određivanje novčanih naknada koja je na
dan 1. siječnja 1991. iznosila 965,30 dinara.

4. Usklađivanje novčanih naknada za tjelesno oštećenje prema toćki 1.
i 2. ove odluke obavit će se po službenoj dužnosti i bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. lipnja 1991.

Klasa: 142-14-91-23-1961

Urbroj : 342-22-01-91-1961

Zagreb, 2. kolovoza 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan BIažinkov, v. r.**

Odluka, NN 41/1991-1133
## Rješenje o imenovanju pomoćnika ministra informiranja Republike Hrvatske

### NN 42/1991 (22.8.1991.), Rješenje o imenovanju pomoćnika ministra informiranja Republike Hrvatske

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske ("Narodne
novine", broj 41/90) i članka 31. stavka 2. Zakona o ustrojstvu republičke
uprave (" Narodne novine", broj 41/90), Vlada Republike Hrvatske
na sjednici održanoj 13. kolovoza 1991. godine, donijela je sljedeće

## RJEŠENJE

### o imenovanju pomoćnika ministra informiranja Republike Hrvatske

Imenuje se VINKO GRUBIŠIĆ pomoćnikom ministra informiranja Republike
Hrvatske, s danom 13. kolovoza 1991. godine.

Klasa: 080-02/91-01-109

Urbroj : 50304/ 1 -91-01

Zagreb, 14. kolovoza 1991.

Predsjednik

**dr. Franjo Gregurić, v. r.**

Rješenje, NN 42/1991-1135
## Rješenje o imenovanju direktora"Hrvatske šume" - Javnog poduzeća za gospodarenje šumama i šumskim zemljištima u Republici Hrvatskoj

### NN 42/1991 (22.8.1991.), Rješenje o imenovanju direktora"Hrvatske šume" - Javnog poduzeća za gospodarenje šumama i šumskim zemljištima u Republici Hrvatskoj

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske ("Narodne
novine", broj 41/90) i članka 24. stavka 1. Zakona o šumama - pročišćeni
tekst ("Narodne novine", broj 52/90), Vlada Republike Hrvatske
na sjednici održanoj 13. kolovoza 1991. godine, donijela je sljedeće

## RJEŠENJE

### o imenovanju direktora"Hrvatske šume" - Javnog poduzeća za gospodarenje šumama i šumskim zemljištima u Republici Hrvatskoj

Imenuje se dipl. inž. šum. JOSIP DUNDOVIĆ direktorom "Hrvatske
Šume" - Javnog poduzeća za gospodarenje šumama i šumskim zemljištima
u Republici Hrvatskoj.

Klasa: 080-02/91-01/54

Urbroj : 50304/ 1 -91-01

Zagreb, 14. kolovoza 1991.

Predsjednik

**Dr. Franjo Gregurić, v. r.**

Rješenje, NN 42/1991-1136
## Rješenje o razrješenju pomoćnika ministra obrane Republike Hrvatske

### NN 42/1991 (22.8.1991.), Rješenje o razrješenju pomoćnika ministra obrane Republike Hrvatske

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske ("Narodne
novine", broj 41/90) i članka 31. stavka 2. Zakonom o ustrojstvu republičke
uprave ("Narodne novine", broj 41/90), Vlada Republike Hrvatske
na sjednici održanoj 13. kolovoza 1991. godine, donijela je sljedeće

## RJEŠENJE

### o razrješenju pomoćnika ministra obrane Republike Hrvatske

Razrješuje se ŠTEFAN KERČMAR funkcije pomoćnika ministra obrane Republike
Hrvatske, s danom 31. srpnja 1991. godine.

Klasa: 080-02/91-02/54

Ubroj : 50304/ 1-91-01

Zagreb; 13. kolovoza 1991.

Predsjednik

**dr. Franjo Gregurić, v. r.**

Rješenje, NN 42/1991-1137
## Rješenje o razrješenju direktora Agencije Republike Hrvatske za restrukturiranje i razvoj

### NN 42/1991 (22.8.1991.), Rješenje o razrješenju direktora Agencije Republike Hrvatske za restrukturiranje i razvoj

# VLADA REPUBLIKE HRVATSKE

Na osnovi članka 23. stavka 4 Zakona o Vladi Republike Hrvatske ("Narodne
novine", broj 41/90) i članka 9. stavka 1. Zakona o Agenciji Republike
Hrvatske za restrukturiranje i razvoj ("Narodne novine", broj
29/91) Vlada Republike Hrvatske na sjednici održanoj 13. kolovoza 1991.
godine, donijela je sljedeće

## RJEŠENJE

### o razrješenju direktora Agencije Republike Hrvatske za restrukturiranje i razvoj

Razrješuje se mr. ZDRAVKO MRŠIĆ funkcije direktora Agencije Republike
Hrvatske za restrukturiranje i razvoj, s danom 13. kolovoza 1991. godine.

Klasa: 080-02/91-02/52

Urbroj : 50304/ 1-91-01

Zagreb, 13. kolovoza 1991.

Predsjednik

**Dr. Franjo Gregurić, v. r.**

Rješenje, NN 42/1991-1138
## Rješenje o imenovanju ravnatelja Arhiva Hrvatske

### NN 42/1991 (22.8.1991.), Rješenje o imenovanju ravnatelja Arhiva Hrvatske

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske ("Narodne
novine", broj 41/90) i članka 1. stavka 1. Uredbe o postupku imenovanja
ravnatelja Arhiva i o sastavu Arhivskog savjeta Hrvatske ("Narodne
novine", broj 36/91), Vlada Republike Hrvatske na sjednici održanoj
13. kolovoza 1991. godine, donijela je sljedeće

## RJEŠENJE

### o imenovanju ravnatelja Arhiva Hrvatske

Imenuje se dr. JOSIP KOLANOVIĆ ravnateljem Arhiva Hrvatske, s danom
13. kolovoza 1991. godine.

Klasa: 612-06/91-02/01

Urbroj : 50304/ 1-91-01

Zagreb, 14. kolovoza 1991.

Predsjednik

**Dr. Franjo Gregurić, v. r.**

Rješenje, NN 42/1991-1139
## Uredba o preuzimanju u posjed i korištenje odmarališta hotela i drugih hotelsko-turističkih objekata i pokretnina koje se u njima nalaze, na kojima pravo raspolaganja odnosno vlasništvo imaju ili ih d

### NN 43/1991 (23.8.1991.), Uredba o preuzimanju u posjed i korištenje odmarališta hotela i drugih hotelsko-turističkih objekata i pokretnina koje se u njima nalaze, na kojima pravo raspolaganja odnosno vlasništvo imaju ili ih d

# VLADA REPUBLIKE HRVATSKE

Na osnovi članka 1. Zakona o ovlaštenju Vlade Republike Hrvatske zadonošenje uredbi kojima će uređivati pitanja iz djelokruga Sabora RepublikeHrvatske ("Narodne novine", broj 39/91), Vlada Republike Hrvatskena sjednici održanoj dana 22. kolovoza 1991. godine donijela je

## UREDBU

### o preuzimanju u posjed i korištenje odmarališta hotelai drugih hotelsko-turističkih objekata i pokretnina koje se u njima nalaze,na kojima pravo raspolaganja odnosno vlasništvo imaju ili ih drže u posjedupoduzeća i druge pravne i fizičke osobe koje imaju sjedište izvan teritorijaRepublike Hrvatske

I.

Ministar rada i socijalne skrbi ovlašten je da u ime i za račun RepublikeHrvatske za potrebe obrane suvereniteta i cjelovitosti Republike Hrvatske,a u svrhu osiguranja uvjeta za smještaj osoba u zbjegu i lakše ranjenihosoba, kao i socijalno nezbrinutih osoba, preuzme u posjed i u korištenjeodmarališta, hotele i druge hotelsko-turističke objekte i pokretnine kojese u njima nalaze, na kojima pravo raspolaganja odnosno vlasništvo imajuili ih drže u posjedu poduzeća i druge pravne i fizičke osobe koje imajusjedište izvan teritorija Republike Hrvatske, osim inozemnih pravnih ifizičkih osoba.

II.

Ministar rada i socijalne skrbi na osnovi ovlaštenja iz točke I. oveuredbe, izdaje naredbu izvršnom vijeću općine odnosno povjereniku VladeRepublike Hrvatske u općini na području koje se nalazi objekat iz točkeI. ove uredbe da naredi vlasniku ili posjedniku da objekat i pokretninekoje se u njemu nalaze preda u posjed i korištenje odmah i bez odlaganjai preuzme objekte i pokretnine, a najkasnije u roku od 24 sata od danajavnog priopćenja naredbe na oglasnoj ploči organa koji je naredbu donioi u objektu.

III.

Vlasnik odnosno posjednik objekta preuzetog u posjed i korištenje naosnovi ove uredbe ima pravo prigovora protiv naredbe iz točke II. ove uredbek oji se podnosi Vladi Republike Hrvatske u roku od osam dana od dana objavenaredbe. Prigovor ne zadržava izvršenje naredbe.

IV.

Ministar rada i socijalne skrbi donijet će upute o načinu preuzimanja,upravljanja i korištenja objekata i pokretnina iz točke I. ove uredbe.

Ministar rada i socijalne skrbi ugovarat će međusobne odnose s pravnimosobama koje će obavljati poslove iz točke I. ove uredbe.

V.

Ova uredba stupa na snagu danom objave u "Narodnim novinama".

Klasa: 943-06/91-01/02

Urbroj : 5030104-91-2

Zagreb, 22. kolovoza I991.

Predsjednik

**dr. Franjo Gregurić, v. r.**

Uredba, NN 43/1991-1141
## Odluka o prenošenju motornih vozila i drugih pokretnina

### NN 43/1991 (23.8.1991.), Odluka o prenošenju motornih vozila i drugih pokretnina

# SABOR REPUBLIKE HRVATSKE

Na temelju članka 5. stavka 1. Zakona o pravima i dužnostima organa
društveno-političkih zajednica u pogledu sredstava u društvenom vlasništvu
koja koriste ("Narodne novine", broj 13/90), Vlada Republike
Hrvatske na svojoj sjednici od 22. kolovoza 1991. godine donijela je

## ODLUKU

### o prenošenju motornih vozila i drugih pokretnina

I.

Motorna vozila i druge pokretnine Republike Hrvatske, kojih su korisnici
Republički štab Teritorijalne obrane i štabovi Teritorijalne obrane operativnih
zona Bjelovar, Gospić, Karlovac, Rijeka, Osijek, Split, Sisak i Varaždin,
daju se na korištenje Ministarstvu obrane Republike Hrvatske.

II.

Republički štab Teritorijalne obrane i štabovi Teritorijalne obrane
operativnih zona iz točke I.ove Odluke obvezatni su najkasnije u roku 8
dana od dana stupanja na snagu ove Odluke predati sva motorna vozila i
druge pokretnine kojima upravlja Republika Hrvatska, Ministarstvu obrane
Republike Hrvatske.

III.

Ova Odluka stupa na snagu danom objave u "Narodnim novinama".

Klasa: 943-06/91-01/01

Urbroj : 5030115-91-2

Zagreb, 23. kolovoza 1991.

SABOR REPUBLIKE HRVATSKE

Predsjednik

**dr. Franjo Gregurić, v. r.**

Odluka, NN 43/1991-1142
## Odluka o dopuni Odluke o načinu i uvjetima korištenja primarne emisije i osiguranju likvidnosti banaka

### NN 43/1991 (23.8.1991.), Odluka o dopuni Odluke o načinu i uvjetima korištenja primarne emisije i osiguranju likvidnosti banaka

# VLADA REPUBLIKE HRVATSKE

Na temelju članka 140. stavka 2. Ustava Republike Hrvatske ("Narodne
novine", broj 56/90) i članka 27. Zakona o Službi društvenog knjigovodstva
Hrvatske ("Narodne novine", pročišćeni tekst, broj 21/91), a
u svezi s Odlukom Savjeta guvernera Narodne banke Jugoslavije od 27. lipnja
1991. godine o zaštiti interesa Socijalističke Federativne Republike Jugoslavije
u oblastima koje se odnose na funkcioniranje jedinstvenog monetarnog i
deviznog sistema i politike, Vlada Republike Hrvatske na sjednici, održanoj
22. kolovoza 1991. godine, donijela je

## ODLUKU

### o dopuni Odluke o načinu i uvjetima korištenja primarne emisije i osiguranju likvidnosti banaka

I.

U Odluci o načinu i uvjetima korištenja primarne emisije i osiguranju
Iikvidnosti banaka ("Narodne novine", broj 33/91) u točki I.
iza stavka 1. dodaje se stavak 2. koji glasi: "lzuzetno, Narodna banka
Hrvatske može odobravati kredite iz sredstava primarne emisije i glavnim
filijalama banaka, čije se sjedište matičnih banaka nalazi izvan Republike
Hrvatske, ako te glavne filijale ne mogu ostvariti primarnu emisiju putem
svojih banaka. Takvim glavnim filijalama Narodna banka Hrvatske može odobravati
kredite iz primarne emisije za sljedeće namjene: - redovne kredite za likvidnost;
- kredite za likvidnost po osnovi neto smanjenja devizne štednje građana."

II.

Ova odluka stupa na snagu danom objave u "Narodnim novinama".

Klasa: 450-02/91-01/24

Urbroj : 5030116-91-4

Zagreb, 23. kolovoza 1991.

Predsjednik

**dr. Franjo Gregurić, v. r.**

Odluka, NN 43/1991-1143
## Rješenje o imenovanju pomoćnika ministra obrane Republike Hrvatske

### NN 43/1991 (23.8.1991.), Rješenje o imenovanju pomoćnika ministra obrane Republike Hrvatske

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske ("Narodne
novine", broj 41/90) i članka 31. stavka 2. Zakona o ustrojstvu republičke
uprave ("Narodne novine", broj 41/90), Vlada Republike Hrvatske
na sjednici održanoj 16. kolovoza 1991. godine, donijela je sljedeće

## RJEŠENJE

### o imenovanju pomoćnika ministra obrane Republike Hrvatske

Imenuje se VELIBOR KIKEREC pomoćnikom ministra obrane Republike Hrvatske,
s danom 16. kolovoza 1991. godine.

Klasa: 080-02/91-01/111

Urbroj : 50304/ 1-91-01

Zagreb, 19. kolovoza 1991.

Predsjednik

**dr. Franjo Gregurić, v. r.**

Rješenje, NN 43/1991-1144
## Odluka o davanju prethodne suglasnosti na Statut Hrvatskog povijesnog muzeja

### NN 43/1991 (23.8.1991.), Odluka o davanju prethodne suglasnosti na Statut Hrvatskog povijesnog muzeja

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90) i članka 6. stavak 1. Zakona o Hrvatskom povijesnom
muzeju ("Narodne novine", broj 27/91), Vlada Republike Hrvatske
na sjednici održanoj 16. kolovoza 1991. godine donijela je sljedeću

## ODLUKU

### o davanju prethodne suglasnosti na Statut Hrvatskog povijesnog muzeja

Daje se prethodna suglasnost na Statut Hrvatskog povijesnog muzeja kojeg
je utvrdilo Ravnateljstvo Hrvatskog povijesnog muzeja na sjednici 31. srpnja
1991. godine.

Klasa: 612-05/91-02/06

Urbroj : 5030104-91-2

Zagreb, 16. kolovoza 1991.

Predsjednik

**dr. Franjo Gregurić v: r.**

Odluka, NN 43/1991-1145
## Odluka o kriznim štabovima

### NN 44/1991 (30.8.1991.), Odluka o kriznim štabovima

# PREDSJEDNIK REPUBLIKE HRVATSKE

Na temelju članaka 94. i 106. Ustava Republike Hrvatske, dana 27. kolovoza
1991. donosim

## ODLUKU

### o kriznim štabovima

I.

Vlada Republike Hrvatske, suglasno svojim ustavnim obvezama i ovlastima
dužna je osigurati jedinstveno i usklađeno djelovanje izvršnih i upravnih
tijela državne vlasti u Republici, te privrednih i društvenih djelatnosti
u uvjetima neposredne ugroženosti neovisnosti i jedinstvenosti Republike
ili ratnog stanja, kao i pozadinsku podršku i svu ostalu pomoć zapovjedništvima
i jedinicama oružanih snaga. U tu svrhu osniva se Krizni štab Vlade Republike
Hrvatske i općinski krizni štabovi kao koordinativna tijela.

II.

Predsjednik Kriznog štaba Vlade Republike Hrvatske je predsjednik Vlade
Republike Hrvatske. Članovi Kriznog štaba Vlade Republike Hrvatske po položaju
su potpredsjednici Vlade, ministri obrane, unutarnjih poslova, zdravstva,
trgovine te prometa i veza, predstojnik Ureda za zaštitu ustavnog poretka
i zapovjednik Štaba civilne zaštite RepubIike Hrvatske. Vlada Republike
Hrvatske može imenovati još do 3 člana Kriznog štaba.

III.

U općinama u kojima lokalna tijela vlasti redovno obavljaju svoje zadaće
i lojalna su Republici Hrvatskoj, predsjednik općinskog kriznog štaba je
predsjednik izvršnog vijeća skupštine općine a članovi su voditelji općinskih
upravnih tijela odgovornih za obranu, privredu i zdravstvo, te policijskih
uprava ili stanica. Predsjednik skupštine općine sudjeluje u radu općinskog
kriznog štaba sa svim pravima i dužnostima člana. Vlada Republike Hrvatske
može svojom odlukom odrediti drugačiji sastav pojedinog općinskog kriznog
štaba i imenovati njegove članove. U ostalim općinama Vlada Republike Hrvatske
imenuje povjerenika koji s pomoćnicima obavlja zadaće općinskog kriznog
štaba.

IV.

Radi koordinacije rada i djelovanja općinskih kriznih štabova Vlada
Republike Hrvatske može osnovati krizni štab za područje više općina ili
imenovati svojeg povjerenika za područje više općina. Izvršno vijeće skupštine
općine može osnovati krizni štab ili imenovati povjerenika za područje
pojedine mjesne zajednice, naselja ili za koje drugo uže područje.

V.

Stupanjem na snagu ove Odluke prestaje važiti Odluka o osnivanju i djelatnosti
kriznih štabova u Republici Hrvatskoj broj 822/91. od 29. srpnja 1991,
kao i sve odluke o osnivanju i imenovanju članova kriznih štabova koje
su donesene na temelju te Odluke, uključujući i Odluku o osnivanju i imenovanju
članova Kriznog štaba broj 800/91. od 17. srpnja 1991.

VI.

Predsjednik Republike uredit će posebnom odlukom osnove ustrojstva i
jedinstveni sustav vođenja i zapovijedanja oružanim snagama.

VII.

Ova Odluka stupa na snagu danom donošenja.

Broj : 929/91.

Zagreb, 27. kolovoza l991.

Predsjednik Republike Hrvatske

**dr. Franjo Tuđman, v.r.**

Odluka, NN 44/1991-1146
## Odluka o imenovanju ministra informiranja

### NN 44/1991 (30.8.1991.), Odluka o imenovanju ministra informiranja

# PREDSJEDNIK REPUBLIKE HRVATSKE

Na temelju članka 98. alineje 4. Ustava Republike Hrvatske dana 27.
kolovoza 1991, donosim

## ODLUKU

### o imenovanju ministra informiranja

Za ministra informiranja imenuje se BRANKO SALAJ.

Broj : 925/91.

Zagreb, 27. kolovoza 1991.

Predsjednik Republike Hrvatske

**dr. Franjo Tuđman, v.r.**

Odluka, NN 44/1991-1147
## Odluka o imenovanju zamjenika ministra unutarnjih poslova

### NN 44/1991 (30.8.1991.), Odluka o imenovanju zamjenika ministra unutarnjih poslova

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske dana 27. kolovoza 1991,
donosim

## ODLUKU

### o imenovanju zamjenika ministra unutarnjih poslova

Za zamjenika ministra unutarnjih poslova imenuje se IVAN JARNJAK.

Broj : 926/91.

Zagreb, 27. kolovoza 1991.

Predsjednik Republike Hrvatske

**dr. Franjo Tudman, v. r.**

Odluka, NN 44/1991-1148
## Uredba o povećanju stope poreza na promet nekretnina

### NN 44/1991 (30.8.1991.), Uredba o povećanju stope poreza na promet nekretnina

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelatnosti Sabora
Republike Hrvatske ("Narodne novine", broj 39/91), Vlada Republike
Hrvatske na sjednici održanoj 28. kolovoza 1991. godine, donijela je

## UREDBU

### o povećanju stope poreza na promet nekretnina

Članak 1.

Na promet nekretnina plaća se porez na promet po stopi od 5%.

Članak 2.

Od naplaćenog poreza na promet iz članka 1. ove Uredbe općini koja je
utvrdila i naplatila porez ustupa se 60%.

Članak 3.

Danom stupanja na snagu ove Uredbe prestaju se primjenjivati odredbe
članka 10. Zakona o porezu na promet nekretnina ("Narodne novine",
broj 53/90) i članka 8. stavka 1. točka 4. Zakona o stopama neposrednih
poreza, taksa i drugih prihoda društveno-političkim zajednicama u 1991.
godini ("Narodne novine", broj 58/90, 9/91 i 19/91).

Članak 4.

Ova Uredba stupa na snagu danom objave u "Narodnim novinama".

Klasa: 410-20/91-01/01

Urbroj: 5030116-91-2

Zagreb, 28. kolovoza 1991.

Predsjednik

**dr. Franjo Gregurić,v.r.**

Uredba, NN 44/1991-1151
## Uredba o dopuni Uredbe o sjedištu i području na kojem se osnivaju policijske uprave

### NN 44/1991 (30.8.1991.), Uredba o dopuni Uredbe o sjedištu i području na kojem se osnivaju policijske uprave

# VLADA REPUBLIKE HRVATSKE

Na temelju članka 21. stavka 2. Zakona o unutarnjim poslovima ("Narodne
novine", broj 29/91), na prijedlog ministra unutarnjih poslova, Vlada
Republike Hrvalske na sjednici održanoj 28. kolovoza 1991. godine donijela
je

## UREDBU

### o dopuni Uredbe o sjedištu i području na kojem se osnivaju policijske uprave

Članak 1.

U Uredbi o sjedištu i području na kojem se osnivaju policijske uprave
("Narodne novine" broj 30/91),u članku 2. u alineji 14. riječ
"Županja" briše se. Iza alineje 18. dodaje se nova alineja 19.
koja glasi: "POLICIJSKA UPRAVA ŽUPANJA - sa sjedištem u Županji",
za područje općine Županja.

Članak 2.

Ova Uredba stupa na snagu danom objave u "Narodnim novinama".

Klasa: 200-01/91-02/05

Urbroj: 5030115-91-4

Zagreb. 29. kolovoza 1991.

Predsjednik

**dr. Franjo Gregurić, v.r.**

Uredba, NN 44/1991-1152
## Uredba o priznavanju Republike Estonije kao suverene i samostalne države

### NN 44/1991 (30.8.1991.), Uredba o priznavanju Republike Estonije kao suverene i samostalne države

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Hepublike Hrvatske ("Narodne novine", broj 39/91) Vlada Republike
Hrvatske, na sjednici održanoj 28. kolovoza 1991. godine, donijela je

## UREDBU

### o priznavanju Republike Estonije kao suverene i samostalne države

1. Republika Hrvatska kao suverena i samostalna država priznaje Republiku
Estoniju kao suverenu i samostalnu državu.

2. Vlada Republike Hrvatske će uspostaviti svekoliku suradnju s Republikom
Estonijom.

Klasa: 910-02/91-01/01

Urbroj : 5030103-91-5

Zagreb, 29. kolovoza 1991.

Predsjednik

**dr. Franjo Gregurić, v. r.**

Uredba, NN 44/1991-1153
## Uredba o priznavanju Republike Letonije kao suverene i samostalne države

### NN 44/1991 (30.8.1991.), Uredba o priznavanju Republike Letonije kao suverene i samostalne države

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine", broj 39/91) Vlada Republike
Hrvatske, na sjednici održanoj 28. kolovoza 1991. godine, donijela je

## UREDBU

### o priznavanju Republike Letonije kao suverene i samostalne države

1. Republika Hrvatska kao suverena samostalna država priznaje Republiku
Letoniju kao suverenu i samostalnu državu.

2. Vlada Republike Hrvatske će uspostaviti svekoliku suradnju s Republikom
Letonijom.

Klasa: 910-02/91-01/01

Urbroj : 5030103-91-3

Zagreb, 29. kolovoza 1991.

Predsjednik

**dr. Franjo Gregurić, v. r.**

Uredba, NN 44/1991-1154
## Odluka o imenovanju predsjednika i članova Kriznog štaba Vlade Republike Hrvatske

### NN 44/1991 (30.8.1991.), Odluka o imenovanju predsjednika i članova Kriznog štaba Vlade Republike Hrvatske

# VLADA REPUBLIKE HRVATSKE

Vlada Republike Hrvatske, na temelju članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91 i 14/91)
i točke IV Odluke o kriznim štabovima, na sjednici održanoj 28. kolovoza
t991. donijela je

## ODLUKU

### o imenovanju predsjednika i članova Kriznog štaba Vlade Republike Hrvatske

I

U Krizni štab Vlade Republike Hrvatske imenuju se:

- za predsjednika

1. Dr: Franjo Gregurić, predsjednik Vlade Republike Hrvatske

- za članove:

2. Dr. Milan Ramljak, potpredsjednik Vlade Republike Hrvatske

3. Dr. Mate Granić, potpredsjednik Vlade Republike Hrvatske

4. Dr. Zdravko Tomac, potpredsjednik Vlade Republike Hrvatske

5. Luka Bebić, ministar obrane

6. Ivan Vekić, ministar unutarnjih poslova

7. Dr. Andrlja Hebrang, ministar zdravstva

8. Dr. Josip Božičević, ministar prometa i veza

9. Mr. Petar Kriste, ministar trgovine

10. Josip Manolić, predstoinik Ureda za zaštitu ustavnog poretka Republike
Hrvatske

11. Josip Slunjski, komandant Štaba civilne zaštite Republike Hrvatske

- za tajnika

12. Gordan Radin, tajnik Vlade Republike Hrvatske.

II

Ova odluka stupa na snagu danom donošenja.

Klasa: 818-02/91-01/02

Urbroj : 5030115-91-2

Zagreb, 29. kolovoza 1991.

Predsjednik

**dr. Franjo Gregurić, v. r.**

Odluka, NN 44/1991-1155
## Odluka o poduzimanju posebnih mjera u općini Daruvar

### NN 44/1991 (30.8.1991.), Odluka o poduzimanju posebnih mjera u općini Daruvar

# VLADA REPUBLIKE HRVATSKE

Na temelju članka 17a. i članka 23. Zakona o Vladi Republike Hrvatske
("Narodne novine", broj 41/90, 8/91 i 14/91), Vlada Republike
Hrvatske na sjednici održanoj 28. kolovoza 1991. donijela je

## ODLUKU

### o poduzimanju posebnih mjera u općini Daruvar

Članak 1.

Raspušta se Skupština općine Daruvar, a odbornicima općinske skupštine
prestaje mandat.

Članak 2.

Danom raspuštanja Skupštine općine Daruvar razrješuje se i njezino Izvršno
vijeće.

Članak 3.

Danom raspuštanja općinske skupštine i razrješavanja izvršnog vijeća
prestaje mandat predsjedniku skupštine, potpredsjednicima skupštine te
predsjedniku i članovima izvršnog vijeća pa im istim danom prestaje radni
odnos.

Članak 4.

U općlni Daruvar imenovat će se posebnim rješenjem povjerenik Vlade
Republike Hrvatske (u daljnjem tekstu: povjerenik Vlade).

Članak 5.

Povjerenik Vlade preuzima sve ovlasti, dužnosti i odgovornosti Skupštine
općine Daruvar i Izvršnog vijeća.

Članak 6.

Povjerenik Vlade imenovat će jednog ili više pomoćnika koji će mu pomagati
u obnašanju ovlasti u stvarima gospodarstva i društvenih djelatnosti, te
u stvarima državne uprave.

Članak 7.

Povjerenik Vlade odgovara za svoj rad i djelovanje Vladi Republike Hrvatske,
a pomoćnici povjereniku Vlade.

Članak 8

Povjereniku Vlade pripada plaća u visini sredstava utvrđenih općinskim
aktima za predsjednika skupštine, a njegovim pomoćnicima u visini sredstava
utvrdenih općinskim aktima za plaću predsjednika izvršnog vijeća.

Članak 9.

Sredstva za plaće povjerenika Vlade i njegovih pomoćnika osiguravaju
se u općinskom proračunu. U slučaju nemogućnosti isplate plaće iz općinskog
proračuna, povjerenik Vlade i njegovi pomoćnici ostvarivat će plaću preko
Centra republičkih organa uprave dotične regije, na teret Proračuna Republike
Hrvatske putem Ministarstva financija.

Članak 10.

Organi uprave i drugi organi u općini Daruvar nastavljaju s radom pod
neposrednim nadzorom povjerenika Vlade odnosno njegovih pomoćnika.

Članak 11.

Povjerenik Vlade podnosi izvješće o svom radu i djelovanju Vladi Republike
Hrvatske najmanje jedanput mjesečno. Vlada Republike Hrvatske može zahtjevati
posebna izvješća i izvan tog roka.

Članak 12.

Uvjete za provedbu ove odluke osigurava po potrebi Ministarstvo unutarnjih
poslova Republike Hrvatske.

Članak 13.

Ova odluka stupa na snagu danom objave u "Narodnim novinama".

Klasa: 010 - O6/91- 03/05

Urbroj : 5030119 - 91- 2

Zagreb, 29. kolovoza 1991.

Predsjednik

**dr. Franjo Gregurić, v. r.**

Odluka, NN 44/1991-1156
## Rješenje o imenovanju povjerenika Vlade Republike Hrvatske u općini Daruvar

### NN 44/1991 (30.8.1991.), Rješenje o imenovanju povjerenika Vlade Republike Hrvatske u općini Daruvar

# VLADA REPUBLIKE HRVATSKE

Na temelju ovlasti iz članka 17b. Zakona o Vladi Republike Hrvatske
(" Narodne novine", broj 41/90, 8/91 i 14/91) i članka 4. Odluke
o poduzimanju posebnih mjera u općini Daruvar, Vlada Republike Hrvatske
na sjednici održanoj 28. kolovoza 1991. donijela je

## RJEŠENJE

### o imenovanju povjerenika Vlade Republike Hrvatske u općini Daruvar

1. Za povjerenika Vlade Republike Hrvatske u općini Daruvar imenuje
se TOMISLAV ŠTEFANOVIĆ.

2. Povjerenik Vlade dužan je nastupiti danom primitka ovog rješenja.

3. Povjerenik Vlade imenovat će svoje pomoćnike bez odgađanja

4. Ovo rješenje objavit će se u "Narodnim novinama".

Klasa: 010 - 06/91- 03/05

Urbroj : 5030119 - 91- 3

Zagreb, 29. kolovoza 1991.

Predsjednik

**dr. Franjo Gregurić, v. r.**

Rješenje, NN 44/1991-1157
## Odluka o poduzimanju posebnih mjera u općini Gospić

### NN 44/1991 (30.8.1991.), Odluka o poduzimanju posebnih mjera u općini Gospić

# VLADA REPUBLIKE HRVATSKE

Na temelju članka 17a. i članka 23. Zakona o Vladi Republike Hrvatske
("Narodne novine", broj 41/90, 8/91 i 14/91), Vlada Republike
Hrvatske na sjednici održanoj 28. kolovoza 1991. donijela je

## ODLUKU

### o poduzimanju posebnih mjera u općini Gospić

Članak 1.

Raspušta se Skupština općine Gospić, a odbornicima općinske skupštine
prestaje mandat.

Članak 2.

Danom raspuštanja Skupštine općine Gospić razrješuje se i njezino Izvršno
vijeće.

Članak 3.

Danom raspuštanja općinske skupštine i razrješavanja izvršnog vijeća
prestaje mandat predsjedniku skupštine, potpredsjednicima skupštine te
predsjedniku i članovima izvršnog vijeća pa im istim danom prestaje radni
odnos.

Članak 4.

U općini Gospić imenovat će se posebnim rješenjem povjerenik Vlade Republike
Hrvatske (u daljnjem tekstu povjerenik Vlade).

Članak 5.

Povjerenik Vlade preuzima sve ovlasti, dužnosti i odgovornosti Skupštine
općine Gospić i Izvršnog vijeća.

Članak 6.

Povjerenik Vlade imenovat će jednog ili više pomoćnika koji će mu pomagati
u obnašanju ovlasti u stvarima gospodarstva i društvenih djelatnosti, te
u stvarima državne uprave.

Članak 7.

Povjerenik Vlade odgovara za svoj rad i djelovanje Vladi Republike Hrvatske,
a pomoćnici povjereniku Vlade.

Članak 8.

Povjereniku Vlade pripada plaća u visini sredstava utvrđenih općinskim
aktima za predsjednika skupštine, a njegovim pomoćnicima u visini sredstava
utvrđenih općinskim aktima za plaću predsjednika izvršnog vijeća.

Članak 9.

Sredstva za plaće povjerenika Vlade i njegovih pomoćnika osiguravaju
se u općinskom proračunu. U slučaju nemogućnosti isplate plaće iz općinskog
proračuna, povjerenik Vlade i njegovi pomoćnici ostvarivat će plaću preko
centra republičkih organa uprave dotične regije, na teret Proračuna Republike
Hrvatske putem Ministarstva financija.

Članak 10.

Organi uprave i drugi državni organi u općini Gospić nastavljaju s radom
pod neposrednim nadzorom povjerenika Vlade odnosno njegovih pomoćnika.

Članak 11.

Povjerenik Vlade podnosi izvješće o svom radu i djelovanju Vladi Republike
Hrvatske najmanje jedanput mjesečno. Vlada Republike Hrvatske može zahtijevati
posebna izvješća i izvan tog roka.

Članak 12.

Uvjete za provedbu ove odluke osigurava po potrebi Ministarstvo unutarnjih
poslova Republike Hrvatske.

Članak 13.

Ova odluka stupa na snagu danom objave u "Narodnim novinama".

Klasa: 010-06/91-03/04

Urbroj : 5030119-91-2

Zagreb, 29. kolovoza 1991.

Predsjednik

**dr. Franjo Gregurić, v. r.**

Odluka, NN 44/1991-1158
## Rješenje o imenovanju povjerenika Vlade Republike Hrvatske u općini Gospić

### NN 44/1991 (30.8.1991.), Rješenje o imenovanju povjerenika Vlade Republike Hrvatske u općini Gospić

# VLADA REPUBLIKE HRVATSKE

Na temelju ovlasti iz članka 17b. Zakona o Vladi Republike Hrvatske
("Narodne novine", broj 41/90, 8/91 i 14/91) i članka 4. Odluke
o poduzimanju posebnih mjera u općini Gospić. Vlada Republike Hrvatske
na sjednici održanoj 28. kolovoza 1991. donijela je

## RJEŠENJE

### o imenovanju povjerenika Vlade Republike Hrvatske u općini Gospić

1. Za povjerenika Vlade Republike Hrvatske u općini Gospić imenuje se
dr. DRAŽEN JURKOVIĆ.

2. Povjerenik Vlade dužan je nastupiti danom primitka ovog rješenja.

3. Povjereklik Vlade imenovat će svoje pomoćnike bez odgađanja.

4. Ovo rješenje objavit će se u "Narodnim novinama".

Klasa: 010-06/91-03/04

Urbroj : 5030119-91-3

Zagreb, 29. kolovoza 1991.

Predsjednik

**dr. Franjo Gregurić, v. r.**

Rješenje, NN 44/1991-1159